Държавен вестник, бр. 70, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  70
Раздел V
Приключване на процедурата по администри-
ране на нередности
Чл. 29. (1) Решението за приключване на 
процедурата по администриране на нередност 
се обективира в писмен акт на компетентните 
органи по чл. 2 в случаите на:
1. възстановяване от бенефициента на не-
редната сума, включително лихвите върху нея;
2. приключване на започната процедура 
по административноправен или съдебен ред 
с влязъл в сила административен или съде-
бен акт;
3. приключила административна проце-
дура на контролен орган, без в това число 
да се включват органите, администриращи 
европейски средства – когато проверката на 
контролния орган или на органа, оторизиран 
да направи ревизия на заключението, е прик- 
лючила, без да са установени нарушения;
4. при изпълнение на задължения на бе-
нефициента, неизпълнението на които е било 
основание за регистриране на нередността;
5. заличаване на длъжника от съответния 
регистър, с което се отнема неговата право-
субектност;
6. когато нередността е открита преди 
извършване на плащания по проекта от уп-
равляващия орган или междинното звено и 
бенефициентът поеме финансовите последици 
от нередността или поиска да бъде прекратен 
договорът за безвъзмездна финансова помощ;
7. установяване на факти, опровергаващи 
основанията за установяване на нередност-
та – нередността се приключва чрез прекра-
тяване;
8. отпадане на възможността за принудител-
но събиране на нередната сума, включително 
лихвите върху нея;
9. извършена финансова корекция по чл. 71, 
ал. 5 от ЗУСЕФСУ.
(2) Решението за приключване на проце-
дурата по администриране на нередността по 
ал. 1 съдържа:
1. наименованието на органа, който го 
издава;
2. наименование на акта с отбелязване, 
че се издава на основание чл. 29, ал. 1 от 
наредбата;
3. фактическите и правните основания за 
приключване на процедурата по администри-
ране на нередността;
4. дата на издаване и подпис на лицето, 
издало акта, с посочване на длъжността му.
(3) При възникване на нови обстоятелства 
разглеждането на случая може да се възобнови. 
Решението за възобновяване на процедурата по 
администриране на нередност се обективира в 
писмен акт на компетентните органи по чл. 2. 
Решението за възобновяване на процедурата 
по администриране на нередност съдържа:
1. наименованието на органа, който го 
издава;
2. наименование на акта с отбелязване, 
че се издава на основание чл. 29, ал. 3 от 
наредбата;
3. фактическите и правните основания за 
възобновяване на процедурата по админис- 
триране на нередността;
4. дата на издаване и подпис на лицето, 
издало акта, с посочване на длъжността му.
Г л а в а  т р е т а
КОНТРОЛ
Чл. 30. При осъществяване на дейността 
си дирекция „АФКОС“:
1. извършва административни проверки и 
контрол относно прилагането на процедурите 
за администриране на нередности от органите 
по чл. 2, отговарящи за управлението и/или 
контрола на средствата от ЕФСУ, включително 
изпълнението на задълженията на съответните 
отговорни лица;
2. анализира резултатите от администра-
тивните проверки по т. 1.
Чл. 31. (1) При осъществяване на админис-
тративно-контролните си функции дирекция 
„АФКОС“ извършва първоначални и послед-
ващи проверки.
(2) Първоначалните проверки се извърш-
ват във всички органи по чл. 2, отговарящи 
за управлението и/или контрола на средства 
от ЕФСУ. Проверките се извършват от слу-
жители на дирекция „АФКОС“ след писмено 
уведомление до проверяваната администра-
тивна структура от директора на дирекцията.
(3) При необходимост в проверките могат 
да участват външни експерти.
Чл. 32. (1) За резултатите от проверките се 
изготвя доклад с констатации, препоръки и 
срокове за изпълнение. Докладът се изпраща 
на ръководителя на проверяваната админис- 
тративна структура, който в 15-дневен срок 
може да даде писмено становище.
(2) В случай че ръководителят на проверя-
ваната административна структура не изпрати 
писмено становище в срока по ал. 1, докладът 
се счита за окончателен.
(3) В едномесечен срок от постъпване на 
писменото становище се изготвя окончателен 
доклад. При необходимост директорът на ди-
рекция „АФКОС“ може да назначи допълни-
телна проверка за изясняване на становището 
на ръководителя на съответната структура, 
след която в едномесечен срок се изготвя 
окончателен доклад.
(4) В зависимост от констатациите в окон-
чателния доклад директорът на дирекция 
„АФКОС“:
1. дава препоръки на ръководителя на 
проверяваната административна структура 
и съответни срокове за тяхното изпълнение;